

**Катонқарағай ауданы Ново-Хайрузовка ауылдық округі елді мекендерінің көшелерін қайта атау туралы**

Шығыс Қазақстан облысы Катонқарағай ауданы Ново-Хайрузовка ауылдық округі әкімінің 2021 жылғы 26 қаңтардағы № 2 шешімі. Шығыс Қазақстан облысының Әділет департаментінде 2021 жылғы 28 қаңтарда № 8384 болып тіркелді

*ЗҚАИ-ның ескертпесі.*

      Құжаттың мәтінінде түпнұсқаның пунктуациясы мен орфографиясы сақталған.

      Қазақстан Республикасының 1993 жылғы 8 желтоқсандағы "Қазақстан Республикасының әкімшілік–аумақтық құрылысы туралы" Заңының 14-бабының 4) тармақшасына, Қазақстан Республикасының 2001 жылғы 23 қаңтардағы "Қазақстан Республикасындағы жергілікті мемлекеттік басқару және өзін-өзі басқару туралы" Заңының 35–бабының 2–тармағына сәйкес, Ново-Хайрузовка ауылдық округі тұрғындарының пікірін ескере отырып, Шығыс Қазақстан облыстық ономастика комиссиясының 2020 жылғы 28 желтоқсандағы қорытындысы негізінде Катонқарағай ауданы Ново-Хайрузовка ауылдық округі әкімі ШЕШІМ ҚАБЫЛДАДЫ:

      1. Катонқарағай ауданы Ново-Хайрузовка ауылдық округі Приморское ауылының келесі көшелері:

      1) "Ленина" көшесі – "Мұзтау" көшесі;

      2) "Комсомольская" көшесі – "Ертіс" көшесі болып қайта аталсын.

      2. Катонқарағай ауданы Ново-Хайрузовка ауылдық округі Алыбай ауылының келесі көшелері:

      1) "Степная" көшесі – "Алтай" көшесі;

      2) "Школьная" көшесі – "Бұқтырма" көшесі болып қайта аталсын.

      3. Катонқарағай ауданы Ново-Хайрузовка ауылдық округі Құндызды ауылының "Центральная" көшесі – "Бастау" көшесі болып қайта аталсын.

      4. Осы шешімнің орындалуын бақылауды өзіме қалдырамын.

      5. Осы шешім оның алғашқы ресми жарияланған күнінен кейін күнтізбелік он күн өткен соң қолданысқа енгізіледі.

|  |  |
| --- | --- |
| *Әкім* | *Л. Мамырханова* |

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК